महिलाओं के शिक्षित होने से प्रदेश में कम हुए बाल विवाह : भदेल
अजमेर|‘आओ साथचलें’ की थीम पर शुरू हुए अंतरराष्ट्रीय महिला दिवस का राज्य स्तरीय कार्यक्रम रविवार को जयपुर के जेईसीसी के आॅडिटोरियम में हजारों महिलाओं की मौजूदगी और रंगारंग कार्यक्रम के साथ संपन्न हुआ। महिला एवं बाल विकास राज्य मंत्री अनिता भदेल ने कहा कि प्रदेश में महिलाएं शिक्षित हो रही हैं इसी का परिणाम है कि आज राज्य में बाल विवाह का आंकड़ा 65 से 35 प्रतिशत पर गया। स्वास्थ्य मंत्री कालीचरण सराफ ने कहा कि महिलाएं किसी भी लिहाज से पुरुषों से कम नहीं हैं। महिलाओं को उनका वास्तविक हक दिलाने के लिए पुरुष प्रधान समाज की सोच में परिवर्तन लाना होगा। उच्च शिक्षा मंत्री किरण माहेश्वरी ने कहा कि बेटियों और महिलाओं के बिना स्वस्थ समाज की कल्पना करना बेमानी है। राज्य महिला आयोग की अध्यक्ष सुमन शर्मा ने कहा कि महिलाएं हमेशा से सशक्त रही हैं। महिला बाल विकास विभाग के सचिव कुलदीप रांका ने बताया कि प्रदेश में पहली बार अंतरराष्ट्रीय महिला दिवस प्रदेश में सप्ताह भर मनाया जा रहा है।
गूंजाबाल विवाह मुक्त गीत :
इसअवसर पर विभाग द्वारा राजस्थान में बाल विवाह रोकथाम की रणनीति पर कार्ययोजना का भी लोकार्पण किया गया। महिला एवं बाल विकास राज्य मंत्री भदेल ने उपस्थित सभी लोगों को बाल विवाह नहीं कराने की शपथ दिलवाई। पार्श्व गायक रवींद्र उपाध्याय ने बाल विवाह मुक्त राजस्थान का सिग्नेचर सांग ‘बाल विवाह नहीं होगा अब पूरे राजस्थान में’ गाया तो उपस्थित हुजूम ने जमकर साथ दिया। इस मौके पर पुरस्कार भी वितरित किए गए।
अंतरराष्ट्रीय महिला दिवस का राज्य स्तरीय कार्यक्रम के समापन पर मौजूद महिला बाल विकास मंत्री अनिता भदेल स्वास्थ्य मंत्री कालीचरण सराफ
hin_Deva hin_Deva mai_Deva hin_Deva mai_Deva